google/wiki40b huggingface dataset:
Salim Ahmed Salim

Utdannelse

Salim gikk på St. Stephen's College ved Universitetet i Delhi, og fikk sin mastergrad i internasjonale studier ved School of International and Public Affairs ved Columbia University i New York. Salim holder seks æresdoktorater, fra Universitetet på Filippinene, Los Baños (1980), Universitetet i Maiduguri (1983), Universitetet på Mauritius (1991), Universitetet i Bologna (1996) og Universitetet i Cape Town (1998).
OrbitArena

OrbitArena as (tidligere Eidsvoll Industri A/S) er en arbeidsinkluderingsbedrift som ble opprettet i 1968. Hovedkontor med administrasjon og kursavdeling, samt OrbitArena catering og OrbitArena bygg ligger i Trondheimsvegen 116 på Jessheim. Produksjonsvirksomheten OrbitArena Anker - med jobbfrukt og pakking- og monteringsoppdrag - ligger i Industriveien 10 på Jessheim. OrbitArena er Norges ledende leverandør på plasting av bøker til skoler og bibliotek. Denne virksomheten holder til på Råholt i Eidsvoll. 
OrbitArena samarbeider med NAV og eies av kommunene Ullensaker, Eidsvoll, Nannestad og Hurdal samt Akershus fylkeskommune og næringslivet i distriktet.  
OrbitArena har ca. 100 deltakere på ulike tiltak og kurs, i tillegg til ca. 40 fast ansatte.
OrbitArena ble Equass-sertifisert første gang høsten 2009, deretter resertifisert 2011, 2013, 2015  og 2017.
Konsernet har en årlig omsetning på 50 millioner. Administrerende direktør er Hanne Iren Hystad Ulsletten.
Gresk-arisk

Gresk-arisk eller gresk-armensk-arisk er en hypotetisk utvikling innen den indoeuropeiske språkfamilien, som er stamspråket til gresk, armensk og indoiranske språk. Gresk-arisk delte seg så til urgresk og urindoiransk i midten av det tredje årtusen f.Kr. Urarmensk ville ha vært en separat utvikling som lå mellom urgresk og urindoiransk, som samstemmer med at armensk deler bare enkelte trekk med gresk, mens andre bare med iransk, i tillegg til at gresk er et kentumspråk, mens indoiransk er et satemspråk, og armensk ligger mellom disse to.
Gresk-iransk har relativt bred støtte blant de som mener at det indoeuropeiske urheimatet ligger i det armenske høylandet. Tidlige bevis på dette kom frem i Wolfram Eulers Indoiranisch-griechische Gemeinsamkeiten der Nominalbildung und deren indogermanische Grundlagen fra 1979, som sammenlignet fellestrekk mellom gresk og sanskrit.
Armensk inkluderes i denne språkgruppen, for å inkludere teorien om gresk-armensk, og da som gresk-armensk-arisk, som så delte seg opp i urgresk og armensk-arisk.
I forbindelse med Kurgan-hypotesen så er gresk-arisk også kjent som sen urindoeuropeisk, noe som tyder på at gresk-arisk var den seneste utviklede dialektgruppen fra urindoeuropeisk som var enhetlig og gjensidig forståelig i det indoeuropeiske urheimatet. Det skal ha eksistert tidlig i det tredje årtusen f.Kr. Innen 2500 år f.Kr hadde urgresk og urindoiransk blitt separate språk, og forflyttet seg vekk fra det tidligere urheimatet.
Gresk-arisk blir også trukket inn i studier rundt komparativ mytologi.
Sierra Leone under VM i friidrett 2017

Resultater

(q – kvalifisert, NM – intet gyldig resultat, SB – årsbeste)
Tracy (sang)

«Tracy» er en amerikansk sang, skrevet av Paul Vance og Lee Pockriss.
I 1969 slo Vance seg sammen med Ron Dante, etter at sistnevnte hadde gått med på å spille en demo av «Tracy». Dante bidro med alle stemmene på innspillingen, både ledevokalen og backingvokalene, og singlen ble utgitt under navnet The Cuff Links.
Dens suksess tilskyndet Vance med å bringe Dante tilbake til platestudio for å spille inn et helt album, og LP-platen (også med tittelen Tracy) ble utgitt i all hast for å trekke fordeler av singlens popularitet. Vance var produsent. Pockriss og Vance skrev alle sangene.

Norsk versjon

Boye og Andersen har skrevet en norsk tekst. Den norske tittelen er også «Tracy».

Listeplasseringer

Versjonen til The Cuff Links lå på en femteplass på Billboard Easy Listening-listen og en niendeplass på Billboard Hot 100-listen i 1969.
Hagbart Berner

Dagbladets første redaktør

Han ble cand.jur. ved Det Kongelige Frederiks Universitet i 1863 og fikk i 1865 H.K.H. Kronprinsens gullmedalje for en avhandling om de utenlandske kildene til grunnloven. I ungdommen var han med i Døleringen knyttet til Aasmund Olavsson Vinje, han skrev også i Dølen og i Henrik Krohns Ferdamannen, i tillegg var han en tid medarbeider i Vort Land. Berner var den første redaktøren i Dagbladet  1869 til 1879 og gjorde den  til partiet Venstre sitt hovedorgan og samtidig et kulturorgan.

Stortingsrepresentant og borgermester i Christiania

Berner engasjerte seg i striden for det rene norske flagget (uten unionsmerket) fra 1879. Fra 1880 til 1888 var han stortingsrepresentant for Akershus amt. Fylkets første folkevæpningssamlag (heimevern) startet han i 1881. I 1883 var han med i tiltalenemnda i riksrettssaken mot regjeringen Selmer. Berner var statsrevisor 1871–1898 og stortingsvalgt medlem av Hypotekbankens direksjon 1884–1899.
Fra 1892 til 1912 var han borgermester i Kristiania. Han satt også i en rekke utvalg. Berner gikk som politiker inn for en ny valgordning med forholdstallsvalg og folkeavstemninger.

Organisasjonsliv

Hagbart Berner var opptatt av sosial reform, og var den første (og hittil eneste mannlige) formannen i Norsk Kvinnesaksforening, som han tok initiativ til etableringen av i 1884 sammen med Gina Krog, og som opprinnelig var sterkt knyttet til Venstre. Berners politiske kontakter sørget for at stifterne telte hele fem norske statsministre og en lang rekke prominente politikere og kjente personer.
Han var medstifter av Det Norske Samlaget i 1868 og Noregs Mållag i 1906.
Agapanthiola

Utseende

Middelsstore, avlange, mørke trebukker med blålig, metallisk glans. Antennene er ganske lange, hos hannene tydelig lengre enn kroppen. Hodet er påfallende lite. Pronotum er tydelige smalere enn de jevnbrede dekkvingene, omtrent sylindrisk. Oversiden er kledt med korte hår.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er utbredt i Palearktis: Mellom- og Sør-Europa og Asia østover til Xinjiang-provinsen i Kina.
Formell vitenskap

Formell vitenskap eller formalvitenskap er vitenskap der formen og systemet alene er viktig, ikke innholdet. Formelle vitenskaper er logikk, matematikk, statistikk, informasjonsteori, spillteori og innen lingvistikk, syntaks og gramatikk. Naturvitenskap og samfunnsvitenskap undersøker fenomener og hendelser empirisk. Formell vitenskap måler ingenting, men bidrar til vitenskapen ved å klargjøre hva empirisk vitenskap med rette kan si om verden. Formell vitenskap kan bevare sannhet slik at sanne premisser med sikkerhet gir en sann konklusjon.

Historie

Formell vitenskap oppstod før vitenskapelig metode, og matematikk var i bruk i Babylon, Egypt og India mer enn 1000 år før Kristus. Logikk som analyse av beslutningsprosesser oppstod uavhenig av hverandre i India, Kina og Hellas i antikken. Den kinesiske tradisjonen forsvant, mens særlig den greske tradisjonen via Aristoteles fikk stor innflytelse. Geometrien ble bygd opp logisk, og Eukleides verk Elementer ble brukt som lærebok i over 2000 år. Sannsynlighetsteori kom på 1600-tallet, og på 1800-tallet utviklet Gauss og Laplace statistikken. Utviklingen av datamaskiner andre havldel av 1900-tallet, gav et løft til formell vitenskap, og det oppstod nye felt som informasjonsteori, numerikk, og teoretisk informatikk.
The Wade Robson Project

The Wade Robson Project er en amerikansk hiphopdansekonkurranse og TV-show som gikk på MTV i 2003. Programmet ble laget av Wade Robson. Det hadde nesten samme format som So You Think You Can Dance, men danserne her danset solo. 80 dansere konkurrerte om en premie på $100 000. Det hele ble avsluttet i en direktesendt finale som til slutt ble vunnet av Tyler Banks.
Regi var ved R. Brian DiPirro.
Tin Machine

Tin Machine var et band som eksisterte fra 1988 – 1992 og bestod av David Bowie (vokal, saksofon og gitar), Reeves Gabrels (gitar), Tony Sales (bass) og Hunt Sales (trommer). Bandet rakk å gi ut to studioalbum, Tin Machine (1988) og Tin Machine II (1991) samt konsertalbumet Tin Machine Live: Oy Vey Baby (1992).
Tin Machine ble kritisert for sin soniske og til tider vanskelige stil. Stilen banet veien (sammen med blant annet Pixies) for det som senere skulle bli grunge. Stilen kan best beskrives som «pre-grunge» og «hard blues». Bandet ble aldri offisielt oppløst, men sluttet å jobbe sammen rundt 1992. Bowie og Gabrels fortsatte musikalsk samarbeid frem til 1999.
Pappamagasinet FAR OG BARN

Pappamagasinet FAR OG BARN er et norsk tidsskrift for fedre som utgis kvartalsvis. 
Første nummer utkom i mars 2010 og magasinet utgis av FAR OG BARN. Ansvarlig redaktør er Fred Johan Ødegård.
Odda-ledningene

Odda-ledningene eller Oddaledningene er et tidligere kraftoverføringsanlegg mellom Tysso I kraftstasjon og Odda Smelteverk. De gjenværende jernmastene er trolig blant landets eldste stående kraftledningsmaster og er blitt vurdert som nasjonalt kulturhistorisk verdifulle i NVEs temaplan Kraftoverføringens kulturminner.
Kraftstasjonen i Tyssedal hadde trefase vekselstrømsgeneratorer som produserte 25 perioders strøm (Hz). Strøm med spenning inntil 12 kV ble utransformert overført via en 6,6 km lang kraftledning mellom Tyssedal og fabrikkene i Odda. Den første ledningen som ble bygget hadde seks kobberliner (med to kurser) à 110 mm². Mastene var i stor grad av tre, men i vinkelpunktene ble det brukt gittermaster av jern. Ledningene var i drift fra 4. mai 1908.
Mellom 1909-1910 ble en ny overføringslinje til Odda bygget. Den andre ledningen gikk stort sett parallelt med den første, men lagt noe høyre i terrenget. For å unngå ledningsbrudd langs det mest rasutsatte terrenget ble det også sprengt ut en 700 meter lang tunnel under Tveitanuten.
Parallelt med utvidelsen av kraftstasjonen tiden 1911-1913 ble også overføringsledningene bygget om og forsterket. Trestolpene ble byttet ut og jernstolpene forsterket. Mastene som støttet spennet på rundt 250 meter over elven Tysso fikk doble jernmaster. Gittermastene hadde tre tverrarmer og linene var lagt opp i en regulær sekskant. De tolv kobbertrådene ble skiftet ut med 12 aluminiumsledninger à 450 mm². Tunnelen under Tveitanuten ble også forlenget til 1200 meter. Tunnelen hadde et kvadratisk tverrsnitt på 3 m² hvor seks liner ble montert på hver side tunnelen. I forbindelse med utvidelsen av cyanamidfabrikken i Odda ble det også lagt to jernbåndarmerte blykabler à 3 x 120 mm² i en grøft mellom masterekkene. Over elvene Tysso og Opo ble det bygget kabelbroer for cyankabelene.
Kraftledningene mellom Tyssedal og Odda var helt nødvendige bindeledd mellom kraftstasjonen og fabrikkene. De to Odda-ledningene var i drift fram til 1996 og de fungerte som reserveledninger fram til Odda Smelteverks konkurs i 2003. Linene er siden blitt demontert og de fleste mastene er tatt ned. Kabelbroen over Opo ble også revet i 2010. I dag står det igjen 16 master, fire ved Odda Smelteverk, to ved og på Bispen i Kvitura og ti i Tyssedal. Ledningstunnelen er intakt med muffehusene ved nordre og søndre synk.
International Boxing Hall of Fame

Medlemmer

Æresgalleriets nåværende liste inkluderer:
Filadelfia Arendal

Filadelfia Arendal er en pinsemenighet og et konferansesenter i Arendal. Menigheten ble grunnlagt i 1928.

Historie

Filadelfia Arendal ble dannet av en gruppe kristne, som gikk ut fra menigheten Betania Arendal, etter at T. B. Barratt besøkte Arendal i 1920-årene og forkynte om «åndsdåpen» som han hadde opplevd i Amerika. Menigheten ble offisielt stiftet den 27. juli 1928.
Møtene ble i begynnelsen holdt i lokalene til Losje Startkad, på Tyholmen. Den første som talte var predikant Conrad Johnsen.
Den første pastoren var Hjalmar Karlsen, han ble innsatt i tjenesten i oktober 1928.
De første årene vokste Filadelfia Arendal raskt, allerede i 1933 talte menigheten 300 medlemmer. Dette året kjøpte de også den gamle turnhallen på Hylleveien.  Her hadde de sin virksomhet frem til våren 2000, da de flyttet inn i nybygg på Harebakken. Nybygget er både menighetslokale og et konferansesenter.
Semljicola lapponicus

Utseende

Semljicola lapponicus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Rissa Idrettslag

Anlegg

Idrettslagets klubbhus ligger på Langsand i Rissa. 
Fotballagene benytter seg av gressbanen på Langsand Stadion og kunstgressbanen på Åsly i Rissa sentrum. På Åsly er det også løpebane og lengdegrop til friidrett. Håndball har Rissahallen som sin arena, mens turn bruker Basishallen vegg i vegg med Rissahallen.

Arrangement

Both Rundt er et landeveisløp som arrangeres årlig av Rissa Idrettslag.

Sponsorer

SpareBank 1 SMN og Rissa kraftlag er idrettslagets hovedsponsorer.

Utøvere

Rissa er moderklubb til den tidligere friidrettsutøveren Audun Boysen. Gøran Sørloth og Thomas Rønning har spilt fotball for klubben.
Ostiglia kraftverk

Ostiglia kraftverk er et varmekraftverk beliggende i provinsen Mantova i regionen Lombardia i Italia. Det har en installert produksjonskapasitet på 1.482 MW fordelt på 3 x 384 blokker med kombinasjonssyklus gassturbiner, og én 300 MW blokk med dampturbiner. Anlegget ble utbygd omkring 1960–1974, med flere senere utbyttigner av kokere. Brenselstypen er naturgass og fyringsolje, og operatør er energiselskapet E.ON Italia SpA. Utstyret er levert vesentlig av Ansaldo.
Utslippene av CO2 i 2008 var på om lag 2.295.105 tonn, drøye ti prosent over dette årets utslippskvote.
Termessa shepherdi

Utseende

Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis

Termessa shepherdi  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse

Termessa shepherdi  finnes ikke i Norden.
Trygve Reenskaug

Utmerkelser

Reenskaug ble i november 2015 tildelt Rosing-prisen for sitt arbeid innen objektorientert programmering.
Jarmers Tårn

Jarmers Tårn er ruinen av et tårn, som inngikk i Københavns festningsverk og vollgrav.
Tårnet er oppkalt etter den vendiske fyrst Jaromar II av Rügen, som i 1259 angrep København og brøt igjennom festningen på dette sted. Tårnet ble oppført i begynnelsen av 1500-tallet, i nærheten av det såkalte Hanetaarnet. 1885 ble tårnet utgravd og restaurert.
Plassen omkring utgravningen hvor Nørre Voldgade munner ut i H.C. Andersens Boulevard er blitt døpt til Jarmers Plads.
Brandenburgs flagg

Brandenburgs flagg er delt i fargene rødt over hvitt.
Fargene er hentet fra Brandenburgs våpen, som siden 1170 har vist en rød ørn på sølv felt, og som ble gjort rettslig offisielt i 1824. Våpenet, tilbakeført til sin opprinnelige og først kjente form, ble vedtatt som våpen for den nyopprettede delstaten Brandenburg 30. januar 1991. Fargene rødt over hvitt ble da også fastsatt som delstatens flagg. Ettersom de sammen fargene, men som hvitt over rødt, er nabolandet Polens flagg (Polen fører som våpen en hvit ørn i rødt), ble det bestemt å ta med våpenskjoldet i delstatens flagg for lettere å skille flagget fra andre flagg i samme farger. Flagget har størrelsesforholdet 3:5.
I likhet med delstaten Bayern fører ikke Brandenburg noe offisielt statsflagg.
Trochalus

Utseende

Middelsstore (5-10 millimeter), ovale, gjerne matt brunlige oldenborrer.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Slekten er utbredt i Afrika.
Bridger Mountains (Wyoming)

Bridger Mountains er en kort fjellkjedeutløper i Rocky Mountains, om lag 64 km lang, i det sentrale Wyoming i USA. Området danner en bro mellom Owl Creek Mountains i vest og til sørenden av Bighorn Mountains i øst. 
Wind River passerer gjennom mellomrommet mellom denne fjellryggen og Owl Creek Mountains. Bridger Creek renner gjennom gapet mellom fjellryggen  og Bighorns. Høyeste punkt i Bridger er Copper Mountain på 2 500 moh.
Fjellkjeden har navn etter Jim Bridger, som staket ut Bridger Trail gjennom fjellene fra det sørlige Wyoming og inn i Bighorn Basin i 1864.
Harllee Branch kraftverk

Harllee Branch kraftverk er et kullkraftverk i Putnam County, delstaten Georgia i det sørøstlige USA. Det har en installert produksjonskapasitet på 1746 MW, fordelt på 4 blokker / turbiner. Dette er delstatens tredje største termiske kraftverk målt etter installert produksjonseffekt. 
Anlegget ble påbegynt omkring 1965 og stod ferdig i 1969. Brenselkilden er bitumenøst kull, og det brennes ca. 3 millioner tonn årlig. Operatør er energiselskapet Georgia Power, et heleid datterselskap av Southern Company.
Johann Gerhard Reinhard Andreae

Biografi

Han var sønn av den velstående hoffapotekeren Leopold Andreae (1686–1730), som eide det kjente apoteket Andreae & Co. i Hannover, og Katharina Elisabeth Rosenhagen (død 1752). Farfaren var apotekeren Ernst Leopold Andreae (død ca. 1640). Andreae-apoteket ble grunnlagt i 1639 med privilegium fra hertug Christian Ludvig av Braunschweig-Lüneburg og overtatt av oldefaren Johann Andreae i 1645. Det ble raskt Hannovers første hoffapotek.
Andreae gikk først i lære som apoteker, og etter oppfordring fra hofflege P.G. Werlhof (1699–1767) studerte han naturvitenskaper; geologi og kjemi under Johann Heinrich Pott i Berlin, kjemi, mineralogi og metallurgi under Johann Andreas Cramer i Blankenburg, og kjemi under Hieronymus David Gaubius i Leyden. I 1747 overtok han farens apotek i Hannover.
I 1763 gjennomførte han en reise på kryss og tvers i Sveits for å studere herbaria, fossiler og krystallsamlinger, saliner, varmekilder og isbreer. Hans «brev fra Sveits til Hannover» ble publisert 1764–65 i Hannoversche Magazin, og ble utgitt som en forseggjort bok i Zürich i 1776. På oppdrag fra kurfyrsten av Hannover studerte han jordarter og deres betydning i landbruk. I 1767 utgav han Alchemistische Briefe, med flere farmasøytiske innsikter. Mellom 1778 og 1781 hadde han Jakob Friedrich Ehrhart (elev av Carl von Linné) ansatt til å organisere sine naturhistoriske samlinger, herunder et herbarium og en frøsamling.
Han var venn av Pieter van Musschenbroek, Jean-André Deluc, Benjamin Franklin og Philipp Friedrich Gmelin, som han møtte på sine reiser.
Andreae hadde ingen egne barn. Hans søster Sophie Elisabeth Andreae (1730–1764) var gift med forretningsmannen og teaterlederen Abel Seyler. Da søsteren døde og ektemannen viet seg fullstendig til teateret, overtok J.G.R. Andreae ansvaret for søsterens tre barn fra 1764 og ble for alle praktiske formål deres farsfigur. De var Abel Seyler (f. 1756), som ble hoffapoteker i Celle, Ludwig Erdwin Seyler (1758–1836), som ble gift med den eldste datteren av Hamburg-bankieren Johann Hinrich Gossler og selv ble medeier i Berenberg Bank i 1788, og Sophie Seyler (1762–1833), gift med dikteren Johann Anton Leisewitz. Da svogeren Abel Seylers teater var på randen av konkurs i 1770 betalte J.G.R. Andreae motvillig ned teaterets gjeld. Nevøene og niesen overtok Andreae & Co. etter onkelens død, og nevøen Abel Seyler solgte apoteket i 1803, noe som markerte slutten på Andreae-familiens eierskap.
Andreae var i fjern slekt med niesens ektefelle Johann Anton Leisewitz. I ungdomstiden hadde Leisewitz ofte vært gjest i Andreae-hjemmet, med dets store bibliotek, og han uttalte senere sin store respekt for Andreae, som han anså som en onkel.
Andreae avslo medlemskap i en rekke vitenskapelige selskaper, ettersom han anså slike æresbevisninger som «lærd sjarlataneri».
Ekko (gatemagasin)

Ekko er et gatemagasin som utgis i Bodø og som selges på gata i Bodø og Salten-området av vanskeligstilte personer. Første utgave kom ut 17. august 2011 med et opplag på 5 000, og over 1 000 eksemplarer ble solgt de første to ukene. Fire til seks utgaver skal komme ut per år.
En uavhengig stiftelse med representanter fra Røde Kors og Kirkens Bymisjon står bak magasinet, og ansvarlig redaktør er Ole Martin Larsen.
Halvøy

Halvøy er et landområde eller geografisk formasjon som er helt omgitt av vann på tre kanter, men landfast på én side.
På engelsk heter halvøy for peninsula. Det er avledet direkte fra latin: pæninsula, sammensatt av paene, «bortimot», «nesten» og insula, «øy».
Mia Hermansson Högdahl

Karriere

Högdahl spilte 216 landskamper og skåret 1091 landslagsmål. Antall landslagsmål er fortsatt rekord for  det svenske landslaget.
Fra 2003 til 2008 var Högdahl assistenttrener for Levanger. I 2003 ble hun ansatt i 50 prosent stilling som spillerutvikler i Norges Håndballforbund og fra 2009 som assistent til landslagssjef Þórir Hergeirsson.
Kastespyd

Et kastespyd er et spyd som er ment brukt til å kastes, i stedet for å stikke med som en lanse. Kastespyd ble mye benyttet i antikken, fram til det ble utviklet kraftige nok buer til at en pil kunne gjøre like stor skade som et kastespyd. Kast med spyd var en viktig del av den militære opplæringen både i Hellas og Romerriket, og spydkast er fortsatt en klassisk øvelse i de Olympiske leker.
Kastespyd er et av de eldste våpnene i menneskets arsenal. Det er funnet flintspisser fra kastespyd som er 280 000 år gamle i Etiopia. Flere trespyd med ildherdet tupp er funnet ved Schöningen i Tyskland og er rundt 400 000 år gamle og har trolig vært laget av neandertalere eller Homo heilelbergensis. For å øke rekkevidden på våpnene har flere kulturet utviklet kastetre.
I antikken bruke greske tropper ofte egne soldater, kalt peltaster som overøste fienden med små, lette kastespyd.
Romerske soldater kastet dem på fienden like før de gikk inn i nærstrid. Disse kastespydene ble kalt pilum og hadde en spesiell konstruksjon med en lang uherdet shank bak spissen som bøyde seg når spydet traff målet eller bakken, slik at motstanderne ikke kunne kaste dem tilbake. Senere utviklet de en lettere variantr kalt en spiculum, og en kort kastepil kalt en plumbata.
I Norden ble det benyttet av vikingene, og det ble blant annet sagt at vikingkongen Olav Tryggvason (963-1000) kunne kaste to spyd samtidig, men han gjorde nok aldri dette i strid, da kraften og rekkeviden hadde vært for dårlig.
Vi skal storme slottet

Vi skal storme slottet er en musikk-EP med Beinkjør, utgitt i 2000. Dette er punkernes første utgivelse.
Illustreret Folkeblad

Illustreret Folkeblad utkom som illustrert ukeblad i Norge i perioden 1856 til 1858 med undertittelen «til Belærelse og Underholdning». Bjørnstjerne Bjørnson var redaktør og fikk trykket flere av sine første bondefortellinger i bladet. Særlig kjent er Synnøve Solbakken som ble trykket i Folkebladet i 1857.
Litteratur av Bjørnson i bladet: Aanum, en Fortælling; Et farligt frieri; Om Dands, Sang, Kortspil, Felespil og anden Morskab; Ole Stormoen, Fortælling ;En munter Mand, Fortælling (ufullført) og i 1857 Synnøve Solbakken.